GRAD OSIJEK, Franje Kuhača 9, Osijek, OIB: 30050049642 (u daljnjem tekstu: Zakupodavac), kojeg zastupa gradonačelnik Ivan Radić, mag. oec., s jedne strane
i
IME I PREZIME / NAZIV ZAKUPNIKA, ADRESA, OIB: ____________________ (u daljnjem tekstu: Zakupnik), s druge strane
sklopili su
U G O V O R
o zakupu zemljišta na površini javne namjene
Članak 1.
Zakupodavac daje u zakup dio zemljišta na k. č. br. __________, k. o. __________, u Osijeku, na lokaciji ________________________________, za postavljanje pokretne naprave – „peći“ za pečenje i prodaju kestenja, u razdoblju od 1. listopada do 30. studenoga 2026. godine.
Pokretna naprava može zauzeti do 2 m² površine javne namjene.
Članak 2.
Visina zakupnine za korištenje zemljišta iz članka 1. ovoga Ugovora utvrđena je u iznosu od ___________ eura.
Za sudjelovanje u Javnom natječaju za zakup površina javne namjene radi postavljanja pokretnih naprava – „peći“ za pečenje i prodaju kestenja na području Grada Osijeka Zakupnik je uplatio jamčevinu u iznosu od ______ eura za jedno zakupno mjesto.
Zakupnik se obvezuje razliku između ukupnog iznosa utvrđene zakupnine i uplaćene jamčevine u iznosu od __________ eura uplatiti u Proračun Grada Osijeka, IBAN: HR5023600001831200002, model HR68, s pozivom na broj i vrstu prihoda 5738-OIB, s naznakom „razlika zakupnine za postavljanje peći za pečenje kestenja“, odmah po potpisu Ugovora.
Članak 3.
Ugovor o zakupu zemljišta na površini javne namjene Zakupodavac će otkazati u pisanom obliku s otkaznim rokom od:
- 10 dana ako Zakupnik:
- krši odredbe Odluke o komunalnom redu i Pravilnika o zakupu površina javne namjene,
- ne pridržava se uvjeta utvrđenih Ugovorom o zakupu površina javne namjene,
- narušava javni red i mir i
- površinu javne namjene oko zakupljenog mjesta ne drži urednom, odnosno ne čisti je od ambalaže i otpadaka;
- 8 dana ako Zakupnik:
- ne izvršava obveze preuzete Ugovorom,
- ne plati zakupninu dva mjeseca,
- za vrijeme trajanja ugovorenog zakupa zatvori žiro račun, odnosno ako za cijelo vrijeme trajanja zakupa nema otvoren žiro račun ili ne obavijesti Zakupodavca o otvaranju novog žiro računa u roku od 30 dana od dana njegova otvaranja, te se utvrdi da mu je za vrijeme trajanja ugovorenog zakupa račun u blokadi dulje od 30 dana;
- 3 dana ako Zakupnik:
- daje zemljište u podzakup i
- ne koristi površinu javne namjene u skladu sa svrhom određenom Ugovorom.
Računajući od dana zaprimanja pisane obavijesti, Zakupnik je dužan ukloniti sve što je postavljeno ili odloženo na površini javne namjene, a korišteno zemljište vratiti u prvobitno stanje.
Članak 4.
Ugovor o zakupu zemljišta na površini javne namjene Zakupodavac će otkazati uz otkazni rok od 8 (osam) dana ako se promijeni plan rasporeda i namjena lokacije te ako se pojavi potreba izvođenja građevinskih ili drugih sličnih radova na površini javne namjene.
Članak 5.
Zakupnik može jednostrano otkazati Ugovor o zakupu zemljišta pisanim podneskom najkasnije 10 dana prije isteka mjeseca.
Otkazni rok od 10 dana računa se od dana zaprimanja podneska u pisarnici Grada Osijeka.
U slučaju jednostranog otkaza Ugovora o zakupu zemljišta od strane Zakupnika, Zakupnik nema pravo na povrat više uplaćene zakupnine.
Članak 6.
Zakupnik je odgovoran i u obvezi je nadoknaditi svaku štetu koja bude nanesena Gradu Osijeku ili trećim osobama, a koja bi mogla nastati na osnovi izvršenja ovoga Ugovora.
Članak 7.
Zakupnik je dužan u roku od 3 (tri) dana od dana isteka ugovornog roka ili otkaza Ugovora ukloniti postavljenu pokretnu napravu, a korištenu površinu vratiti u prvobitno stanje.
Ako Zakupnik ne izvrši obvezu iz prethodnog stavka u ostavljenom roku, Zakupodavac ima pravo na teret Zakupnika obaviti sve potrebne radnje radi vraćanja zemljišta u prijašnje stanje.
Članak 8.
U slučaju spora nadležan je stvarno nadležni sud u Osijeku.
Članak 9.
Ovaj Ugovor sačinjen je u 3 (tri) istovjetna primjerka, od kojih 1 (jedan) primjerak dobiva Zakupnik, a 2 (dva) primjerka Zakupodavac.

URBROJ: 2158-1-________________
Osijek, __________________ 2026.

